## Pravilnik o provedbi modela kapitalnih ulaganja u poljoprivredi, ribarstvu i šumarstvu

### NN 91/2003 (3.6.2003.), Pravilnik o provedbi modela kapitalnih ulaganja u poljoprivredi, ribarstvu i šumarstvu

# MINISTARSTVO POLJOPRIVREDE I ŠUMARSTVA

1155

Na teme­lju članka 51. stavka 5. Zakona o državnoj
potpori u po­ljoprivredi, ribarstvu i šumarstvu (»Narodne novine« br. 87/02),
ministar po­ljoprivrede i šumarstva donosi

## PRAVILNIK

### O PROVEDBI MODELA KAPITALNIH ULAGANJA U POLJOPRIVREDI, RIBARSTVU I ŠUMARSTVU

Članak 1.

(1) Ovim se Pravilnikom
propisuju uvjeti i načini za ostvariva­nje prava na investicijsku potporu
kapitalnim ulaga­njima u po­ljoprivredu, šumarstvo i ribarstvo (u da­lj­njem
tekstu: investicijska potpora), najviši i najniži iznosi investicijske potpore,
utvrđuju se korisnici i ­njihove obveze te propisuju obrasci zahtjeva za
investicijsku potporu kapitalnim ulaga­njima i potvrde banke o visini i datumu
odobre­nja i iskorište­nja kredita.

(2) Obrasci zahtjeva i
potvrda nalaze se u prilogu ovoga Pravilnika i čine ­nje­gov sastavni dio.

Članak 2.

(1) Investicijska potpora podrazumijeva dodjelu
nepovratnih sredstava iz Državnog proračuna Republike Hrvatske kojima
Ministarstvo po­ljoprivrede i šumarstva (u da­lj­njem tekstu: Ministarstvo)
sudjeluje u financira­nju investicije za koju je komercijalna banka ili
komercijalna financijska institucija odobrila kredit.

(2) Investicijska
potpora odobrava se samo za kredite u po­ljoprivredi, ribarstvu ili šumarstvu
odobrene po komercijalnim uvjetima, koji nisu subvencionirani sredstvima državnog
prora­čuna, proračuna jedinica lokalne samouprave jedinica područne (re­gionalne)
samouprave ili iz drugih izvora.

Članak 3.

Pravo na investicijsku
potporu može ostvariti pravna i fizička osoba (u da­lj­njem tekstu: korisnik):

1. nosite­lj ili član
komercijalnog po­ljoprivrednog gospodarstva,

2. korisnik povlastica
za uzgoj i povlastica za gospodarski ribolov sukladno Zakonu o slatkovodnom
ribarstvu (»Narodne novine« br. 106/2001) i Zakonu o morskom ribarstvu
(»Narodne novine« br. 46/97),

3. koja je re­gistrirana
za obav­lja­nje djelatnosti šumarstva.

Članak 4.

Investicijska potpora
se odobrava za s­ljedeća kapitalna ulaga­nja:

a) Nabava osnovnog
stada u stočarstvu;

b) Podiza­nje više­godiš­njih
nasada;

c) Podiza­nje šuma;

d) Izgrad­nja i oprema­nje
objekata za po­ljoprivrednu pro­izvod­nju i akvakulturu;

e) Uređe­nje po­ljoprivrednog
zem­ljišta;

f) Nabava ribarskih
plovila te nove opreme i mehanizacije za po­ljoprivredu, ribarstvo i šumarstvo;

g) Izgrad­nja i oprema­nje
objekata za čuva­nje i preradu po­ljoprivrednih proizvoda i ribe.

Članak 5.

(1) Ministarstvo vodi
Popis kapitalnih ulaga­nja za koja je odobrena i isplaćena investicijska
potpora.

(2) Za bilo koji dio
kapitalnog ulaga­nja iz stavka 1. ovoga članka investicijska potpora se može
ostvariti samo jedanput.

(3) Korisnik koji je
ostvario pravo na proračunska sredstva za investicijski program Ministarstva
izvan okvira ovoga Pravilnika, odnosno poticaj za podiza­nje više­godiš­njih
nasada, ne može za to isto kapitalno ulaga­nje ostvariti pravo na investicijsku
potporu po osnovi ovog Pravilnika.

Članak 6.

(1) Udio investicijske
potpore može iznositi do 25% od ukupne vrijednosti iskorištenog kredita, ali ne
više od 20% od ukupne vrijednosti investicije.

(2) Najviši iznos investicijske
potpore po korisniku u jednoj kalendarskoj godini iznosi 250.000,00 kuna.

(3) Najniži iznos
kredita za koji se može odobriti investicijska potpora iznosi 80.000,00 kuna.

Članak 7.

Na zahtjev korisnika
Ministarstvo će mu na teme­lju službenih evidencija izdati uvjere­nje o ispu­njava­nju
formalnih uvjeta za ostvare­nje investicijske potpore sukladno ovom Pravilniku
te o raspoloživosti sredstava.

Članak 8.

(1) Zahtjev za odobre­nje
investicijske potpore korisnik podnosi Ministarstvu kontinuirano tijekom godine
i to u roku od 60 dana od dana odobre­nja kredita (Obrazac br. 1).

(2) Izuzetno, za
kredite odobrene u 2003. godini, a prije stupa­nja na snagu ovoga Pravilnika,
zahtjevi za odobre­nje investicijske potpore mogu se podnijeti i nakon isteka
roka iz stavka 1. ovoga članka, a najkasnije 60 dana od stupa­nja na snagu
ovoga Pravilnika.

(3) Uz zahtjev za
odobre­nje investicijske potpore prilaže se:

1. Ugovor o kreditu,
original ili ovjeren preslik;

2. Sažetak
investicijskog programa ovjeren od strane komercijalne banke koja je odobrila
kredit, a koji uz ostalo sadrži i ukupnu vrijednost investicije, udio kredita
komercijalne banke u investiciji, udio vlastitih sredstava u financira­nju
investicije te opravdanost ulaga­nja odnosno poslovni plan;

3. Ovjerena potvrda
banke da kredit nije subvencioniran (Prilog br. 1).

(4) Nepotpuni zahtjevi
neće se razmatrati.

Članak 9.

(1) Ministar po­ljoprivrede
i šumarstva imenuje Povjerenstvo za kapitalna ulaga­nja (u da­lj­njem tekstu:
Povjerenstvo).

(2) Povjerenstvo
razmatra zahtjeve iz članka 8. ovoga Pravil­nika te predlaže ministru donoše­nje
Prijedloga odluke o odobre­nju investicijske potpore za pojedina kapitalna
ulaga­nja (u da­lj­njem tekstu: Prijedlog odluke).

Članak 10.

(1) Korisnik kojem je
izdan Prijedlog odluke dužan je u roku od 3 mjeseca od dana donoše­nja
Prijedloga odluke iskoristiti kredit.

(2) Iznimno od stavka 1. ovoga članka
Ministarstvo može produžiti rok za iskorište­nje kredita, ali ne du­lje od
devet (9) mjeseci.

(3) Ukoliko korisnik ne
iskoristi kredit u roku iz stavka 1. odnosno stavka 2. ovoga članka gubi pravo
na nepovratna sredstva.

Članak
11.

(1) Zahtjev za isplatu
investicijske potpore korisnik podnosi Ministarstvu u roku od 60 dana od dana
iskorište­nja kredita (Obrazac br. 2).

(2) Uz zahtjev za
isplatu investicijske potpore obvezno se prilaže:

1. Ovjerena potvrda
komercijalne banke o visini i datumu iskorište­nja kredita (Prilog br. 2),

2. Preslika računa ili
kupoprodajnog ugovora,

3. Izvornik potvrde o
izvršenim financijskim obvezama prema državnom proračunu koji izdaje nadležni
Područni ured Ministarstva financija ne stariji od mjesec dana.

(3) Nepotpuni zahtjevi
neće se razmatrati.

Članak 12.

Povjerenstvo razmatra
zahtjeve iz članka 10. ovoga Pravilnika te predlaže ministru donoše­nje Odluke
o isplati investicijske potpore za pojedina kapitalna ulaga­nja (u da­lj­njem
tekstu: Odluka).

Članak
13.

(1) Na teme­lju Odluke
Ministarstvo isplaćuje investicijsku potporu na tekući ili žiroračun korisnika
i to u roku od 60 dana od dana podnoše­nja zahtjeva za isplatu investicijske
potpore.

(2) Investicijsku
potporu Ministarstvo će isplaćivati po redoslijedu zaprima­nja zahtjeva za
isplatu investicijske potpore, a sukladno predviđenim sredstvima u proračunu
Ministarstva.

(3) Ministarstvo će
dostav­ljati tromjesečna izvješća Ministarstvu financija o provedbi Modela
kapitalnih ulaga­nja.

Članak 14.

(1) Ministarstvo će
komercijalnoj banci s kojom je korisnik sklopio ugovor o kreditu, a za koji je
korisniku odobrena investicijska potpora, isplatiti nepovratni iznos sredstava
kao naknadu i to:

a) 1.000,00 kuna za
odobrene kredite u visini od 80.000,00 do 150.000,00 kuna,

b) 1.500,00 kuna za
odobrene kredite u visini od 150.001,00 do 400.000,00 kuna,

c) 2.000,00 kuna za
odobrene kredite čiji je iznos veći od 400.000,00 kuna.

(2) Ministarstvo će za
isplatu sredstava iz stavka 1. ovoga članka s komercijalnom bankom sklopiti
ugovor.

Članak 15.

Ovaj Pravilnik stupa na
snagu osmog dana od dana objave u »Narodnim novinama«.

Klasa: 011-02/03-01/10
Urbroj: 525-01-03-01
Zagreb, 28. svib­nja 2003.

Ministar
po­ljoprivrede i šumarstva11
**mr. sc. Božidar Pankretić,** v. r.

![](dodatni/375606.gif)
![](dodatni/375607.gif)
![](dodatni/375608.gif)
![](dodatni/375609.gif)
![](dodatni/375610.gif)
![](dodatni/375611.gif)

Pravilnik, NN 91/2003-1155